
DISSERTATIO 

MEDICA  INAUGURALIS 

DE 

PERITONITIDE  IN  GENERE, 

ET  PRjECIPUE  DE  ACUTA; 

QUAM,  ANNUENTE  SUMMO  NUMINE, 

EX  AUCTORITATE  RECTORIS  MAGNIFICI 

PETRI- JOSEPHI  DE  RYCKERE 

JURIS  UTRIUSQUE  DOCT.  ET  IN  FAC.  JURID.  PROFESS.  ORDIN. 

NEC  NON 

nobilissima;  facultatis  medica;  decreto, 

PRO  GRADU  DOCTORATUS, 

SUMMISQUE  IN  MEDICINA  HONORIBUS  AC  PRIVILEGIIS, 

IN  ACADEMIA  GANDAVENSI, 

RITE  AC  LEGITIMI;  OBTINENDIS , 

PUBLICE  DEFENDET 

EUGENIUS-FRANCISCUS  BAUWENS, 

OSTENDANUS, 

DIE  20  DECEMBRIS  l823,  IIORA  XI,  IN  jEDIBUS  ACADEMICIS. 


GANDjE,  TYPIS  J.-N.  HOUDIN. 


VIRO  HONORATISSIMO 


F.  B R A C Q -B  A U WEN  S , 

AVUNCULO  OPTIMO,  TUTORI  INTEGERRIMO, 

UT  GRATITUDINIS  MONUMENTUM  PRO  IMMENSIS  BENEFICIIS ; 

FRATRIBUS  ET  SORORIBUS  CARISSIMIS, 

UT  AMORIS  ET  PIETATIS  FRATERNAE  TESTIMONIUM. 


HASCE  QUALESCUMQUE  STUDII  PRIMITIAS  DEDICAT 

AUCTOR. 


Ex  decreto  facultatis  2 Martii  1818  , opiniones  in 
dissertationibus  propositce  , illarum  auctoribus  proprier 
sunt , et  a facultate  medica  nec  approbat  ce  nec  improbat  ce 
sunt  habendae . 


Medio  tutissimus  ibis . 


Fl.ES  difficilis  sane  atque  ardua  est  cuilibet  medicinae  tyroni  , discer- 
nere quid  pro  salut^  civium  suorum  adhibendum,  quid  omnino  re- 
jiciendum ; cognoscere  quid  jam  sit  verum,  quid  falsum,  quid  so- 
lum probabile.  Prasertim  illa  ipsa  tempestate  , qua  fer  me  omnes 
omnium  terrarum  medici  in  systemata  maxime  opposita  versantur, 
qua  unus  Brown,  alter  Broussais  quasi  oraculum  exaudit. 

Etenim  inulti,  haud  dubie  doctissimi  ac  eruditissimi  viri,  longa 
experientia,  longa  aetate  suffulsi,  adeo  in  medicina  cujuscumque  no- 
vitatis videntur  impatientes  , ut  quidquid  novi  non  nisi  post  mul- 
torum annorum  probationem  confirmare  audeant  et  amplecti.  Mira 
ac  laudanda  prudentia  ! Quot  enim  doctrinas  illi  ipsi  viri  non  vi- 
derunt simul  nascentes,  simul  succumbentes?  Quot  scripta,  eorum 
aetate,  in  lucem  prolata  fuere,  montes  aureos  promittentia  , quae  qui- 
dem jam  dudum  ignota  jacent? 

Alii  vero,  nec  ingenio,  nec  eruditione  minus  insignes,  qualecum- 
que  systema  liquida  mente  vident  : ita  ut  vix  quidpiam  recens  ap- 
paruerit , quum  id  caute  perpendere,  meditari,  experiri  et  denique 
plane  vel  partim  rejicere  aut  capescere.  Pulchrum  sane  veritati  stu- 
dia vovere  : pulchrius  detectam  proclamare. 

Nonnulli  etiam,  et  quidem  maxima  pars,  sine  consilio , sine  cunc- 
tatione antiqua  repulsant  , novella  arripiunt.  Non  mirum  igitur  si 


isti ? praxis  plerumque  inopes,  artis  magistros  spernant,  et  veritatis 
via  relicta  , inanem  prosequantur  umbram. 

Atque  hinc  haec  scriptorum  multitudo  , hinc  hi  gravissimi  ques- 
tus, bine  hae  perpetuae  contentiones  quae  hodierna  die  undique  exsur- 
gunt. Verum  enimvero  quo  ista  alias  tendit  altercatio , nisi  hercule 
ad  artis  opprobrium  et  summum  saepe  humanitatis  detrimentum? 

Haec  sexcentaque  alia  animum  diu  dubium  tenuere,  qua  via,  quo 
duce , inter  medicinae  tenebras  procederemus  , rati  nos  non  magis 
Brown , quam  quemquam  alium  sequi  oportere  utpote  semper  in 
quacumque  doctrina  utilia  reperiuntur  atque  necessaria.  Haec  ipsa 
etiam  saepius  materiam  rationesque  versarunt,  quas  addicturi  eramus 
dissertationi  nostrae  inaugurali.  Sed  quod  de  inflammationibus  ab 
auctoribus  minime  disputetur , de  bis  tandem  statuimus  disserere. 
Quum  autem  inter  ipsas  peritonitis  imprimis  mentem  occupaverit  , 
hanc  eeeteris  praetulimus  : tum  quod  ille  morbus  quam  frequentis- 
sime obveniat , turn  quod  paucis  tantum  abhinc  annis  plane  noscatur. 

Nec  nobis  animus  fuit  , vel  paucissima  adjicere  ducibus  Bichat, 
Pinei,  Gasc,  Broussais  et  aliis,  quos  semper  sumus  prosecuti.  Quod 
si  quis  miretur  haec  augustissima  nomina  non  quaque  pagina  inve- 
niri , consideret  id  frequentius  fieri  oportuisse.  Caeterum  haec  nostra 
thesis  non  aliter  , quam  veluti  analysis  quaedam  consideranda  est 
omnium  scriptorum  qui  hactenus  eamdem  materiam  tractavere. 

Verum  priusquam  ad  propositum  aggrediamur  , non  abs  re  judica- 
vimus quosdam  praemittere  de  Membranis  Serosis  in  genere  , ac  pri- 
vati m de  Peritonaeo. 


Animadversiones  generales  in  Membranas 

serosas . 


TVIembran^e  illae  a fluido , quod  continuo  secernunt  , serosae  vocatae 
si  in  statu  physiologico  considerantur,  attentionem  medici  utique  me- 
rentur; quum  organa  sistant  cum  partibus  vitae  imprimis  necessariis: 
nimirum  , cerebro  , corde  , pulmonibus  , intestinis  , ventriculo  con- 
gruentia , functiones  notabiliores , usus  multifarios  praestanti  a.  N ec 
minor  existit  illarum  pathologico  sub  respectu  dignitas  , si  quidem 
turbas  varias  , morbos  multiplices  referant  qui , vel  per  se , vel  or- 
ganorum quae  involvunt  , gravissima  laesione , spem  laboremque  me— 
dentium  saepe  eludunt , et  mortem  nunc  brevissimo  , nunc  lentissimo 
temporis  spatio  producunt. 

Sunt  autem  membranae  serosae  texta  tenuia,  levia,  splendida , pel- 
lucida , albida  , extensibilia  atque  contractilia  ; e tela  cellulari  pro 
maxima  parte , cui  ingens  accedit  capillarium  serosorum  numerus  , 
constituta.  Cavitates  majores  splanchnicas  interne  obvestiunt,  orga- 
norum in  hisce  contentorum  superficiem  externam  obvelant  et  sic 
externum  illis  tegumentum  prsebent.  Rorem  vel  halitum  continuo 
perspirant,  qui,  dum  colligitur,  humorem  offert  translucidum,  in- 
colorem , leviter  viscosum  et  albuminosum  , sero  sanguinis  similem  ; 
in  statu  vero  sano  eadem  qua  exhalatur  ratione  resorbendum.  Ordini 
huic  membranarum , alios  singulatim  sumptos  extensione  superanti , 


in  cranio  arachnois,  in  thorace  pleurae,  in  abdomine  peritonaeum, 
in  scroto  tunica  vaginalis  , in  pericardio  membrana  ejus  interna  an- 
numerantur. Illarum  quaeque  ita  est  disposita  , ut  saccum  undique 
inapertum  exhibeat,  in  semetipsum  replicatum,  organa  supra  quae 
explicatur  mutua  involventem  , quae  tamen  e cavitate  sua  excludun- 
tur : Ce  sac , inquit  Bichatus , offre  sous  ce  rapport  la  meme  dispo- 
sitiori que  ces  bonnets  reployes  sur  eux-memes , dont  la  te  te  est  en— 
veloppee  pendant  la  nuit;  comparaison  triviale , mais  qui  donne  une 
idee  exacte  de  la  conformaliori  de  ces  membra  nes  (i). 

Quibus  praemissis,  facile  intelligitur  membranas  serosas  nequaquam 
patefieri  orificiis  quibus  vasa  vel  nervi  organa  mutua  adeant  vel  illa 
relinquant  , sed  illa , vagina  circumdata , ita  involvere  et  concomitari , 
ut  in  cavo  suo  non  contineantur.  Nec  minus  liquet  quomodo  omnes 
ferme  partibus  duabus  distinctis,  licet  continuis,  constituantur  : qua- 
rum prior  superficiem  internam  cavitatis  , ubi  obviae  fiunt , posterior 
organa  in  hac  comprehensa  , amplectitur  (2). 

Cuilibet  membranae  serosae  duplex  est  superficies , quarum  una  libera , 
ubicumque  sibi  contigua,  levore  suo  et  splendore  insignitur;  altera 
organis  vicinis  adhaeret.  Prior  vaporis  halituosi , serum  dicti,  sedes 
est , quod  per  vasorum  exhalantium  orificia  ultima  perspiratum  , bi- 
bulis vasorum  absorbentium  osculis  continuo  resugitur. 

Usus  varios  in  oeconomia  animali  praestant  membranae  serosae.  Et  qui- 
dem, quum  saccos  undique  clausos  , infinito  vasorum  lymphaticorum 


(1)  Bicliat;  Anat.  gen. , tom.  IV,  pag.  4qd° 

(2)  Idem  ; opus  citatum. 


numero  perreptatos,  repraesentent,  illas  cum  Bichato  considerare  licet 
tamquam  magna  receptacula  systema  exhalans  inter  et  absorbens  in- 
termedia ; in  quibus  lympha  ex  altero  egressa  aliquandiu  moratur  an- 
tequam in  alterum  transit , in  quibus  absque  dubio  mutationes  di- 
versas subit  homini  numquam  cognoscendas  , uhi  denique  variis  usibus 
pro  organorum  diversitate , quas  sic  atmosphaera  cingit  humida  , in- 
servit (i).In  cavitatibus  ubi  explicantur  , plicas  et  appendices  formantes 
atque  organis  laxe  quandoque  adhaerentes  , illorum  motibus  et  amplia- 
tioni favent,  necnon  limites  sistunt,  quibus  alia  ab  aliis  separantur. 

Tela  cellulari  , vasis  exhalantibus  atque  absorbentibus  illarum  struc- 
turam conflari  dictum  est.  Praeterea  vasa  accipiunt  sanguinea , pauciora 
tamen  quam  id  primum  crederetur , ratione  habita  ad  numerum  ca- 
nalium sanguiferorum , quibus  frequens  superficies  illarum  externa 
perreptatur.  Vasa  ea  in  statu  sano,  oculo  etiam  armato,  vix  visibilia  , 
in  morbosa  conditione  lucide  in  conspectum  prodeunt. 

In  statu  quo  functiones  secundum  rhythmum  normamque  naturalem 
prorsus  peraguntur , superficies  serosae  sensibilitate  animali  nulla  pol- 
lent, dum  animalis  atque  organica  sensibilis  contractilitas  plane  de- 
ficiunt. Sensibilitas  vero  organica  , necnon  contractilitas  insensibilis 
exercitio  permanenti  vigent,  id  quod  exhalatio  et  absorptio  continuae 
earumque  nutritio  probant. 

Etiamsi  membranae  serosae  , uti  mucosae,  in  variis  corporis  partibus 
diversae  sint  aliquatenus  structurae  , tamen , processu  inflammatorio 
oborto  { quod  saepe  accidit)  characterem  prae  se  ferunt  communem  il- 


(i)  Bichat,  opus  citatum , tom,  IV,  pag.  $21. 


C ) 

larum  phlegmasiae.  Sensibililate  etenim  organica  in  animalem  conversa? 
doloribus  acutissimis,  pungentibus,  lancinantibus,  plus  minus  extensis, 
acutas  earum  inflammationes  stipantur.  Qui  per  aliquot  dies  ingra- 
vescentes et  levissima  etiam  causa,  positionis  mutatione , pressione , tactu, 
nisu  quocumque  exasperantes  , nunc  in  unum  , nunc  in  alterum  locum, 
migrant,  alias  fixi  (quod  plerumque  accidit)  partem  arcte  tenent,  sedem 
non  mutaturi.  Et  quod  praecipue  notandum  venit  , quodque  inflam- 
mationibus serosis  phaenomenon  singulare  observatur  , est  illarum  ter- 
minatio in  collectiones  hydropicas  , adhaesiones , formationem  pseudo- 
membranarum , nusquam  nisi  in  synovialibus  quibuscum  maximam 
colunt  analogiam  , reperienda. 

De  Peritonceo. 

Dissectis  integumentis  communibus  stratisque  muscularibus  , quae  ad 
formandos  parietes  abdominis  anteriorem  et  laterales  concurrunt , in 
conspectum  prodit  ampla  et  notatu  digna  membrana,  hujus  cavitatis 
viscera  pleraque  obvestiens , Peritonaei  nomine  insignita  ; de  qua  jam 
breviter  sumus  aeturi. 

Peritonaeum  omnium  membranarum  serosarum  maxima  est , valde 
elastica,  tenuis,  translucida,  quae  internam  parietum  abdominalium 
superficiem  operit , organa  ferme  cuncta  hac  cavitate  inclusa  ob- 
volvit , septa  , duplicaturas  et  ligamenta  efformat  , quibus  illa 
in  situ  mutuo  retinentur  firmiterque  stabiliuntur  , atque  illorum  am- 
pliationi et  expansioni  favetur. 

Uti  caeterae  membranae  serosae,  ita  peritonaeum  saccum  format  nullo 
aditu  in  homine  patentem,  in  femina  angusto  orificio  tubas  Fallo- 


( XI  ) 

peanas  versus  hiantem  , quo  communicatio  inter  membranas  serosas 
et  mucosas  largitur.  Quae  unica  dispositio  in  peritonaeo  solum  con- 
spicienda est.  Sacci  itaque  adinstar  supra  viscera  abdominalia  imprimis 
chylopoetica  sese  extendit,  illa  obvelat  atque  amplexatur,  hac  etiam 
ratione  ut  nulla  in  cavitate  coerceat. 

Superficiem  quoque  duplicem  habet  peritonaeum  , alteram  externam, 
internam  alteram  , in  eo  a se  invicem  discrepantes  , quod  prior  sit 
inaequalis  , plus  minus  aspera  a tela  cellulari  cujus  ope  vicinis 
partibus  adnectitur  ; interna  sit  glabra  , polita , mollis  , ubique  sibi 
respondens,  madida  fluido  halituoso,  hujus  membranae  cum  proxi- 
mis partibus  concretionem  impediente , et  usus  alios  in  oeconomia  ad- 
ministrante. 

Peritonaeum  duabus  gaudere  lamellis  fere  omnes  antiqui  autuma- 
runt anatomici  : unam  externam  , alteram  internam  ponebant. 
Diligentiori  autem  hujus  membranae  examine  compertum  est,  una 
tantum  lamella  peritonaeum  constitui,  eamque  esse  internam  levem 
et  politam;  alteram  externam  laminam  ab  antiquis  habitam  , cujus 
ope  cum  musculis  nectitur,  esse  telam  cellularem  docuerunt  prae- 
clari viri  qui  structuram  hujus  membranae  investigarunt. 

Expositis  supra  et  dilucidatis,  quae  ad  membranarum  serosarum 
fabricam  generalem  pertinent,  ulteriori  examine  structuram  mem- 
branae peritonaealis  indagare  supervacuum  fore  arbitramur. 

Peritonaei  functiones  etiamsi  hactenus  non  omnes  apprime  inno- 
tescant, in  eo  tamen  versari  videntur,  ut  plerisque  visceribus  ab- 
dominis involucrum,  quo  haec  confirmentur , suppeditet , plicas  du- 
plicaturas et  vincula  praebeat,  quibus  in  situ  respecti  vo  contineantur  , 


j 


ac  eorumdem  vasa  fulciantur,  molestae  secus  exponenda  tractioni.  Fluido 
perspira torio  continuo  h umidum , morbosas  praecavet  adhaesiones  9 
mutuas  organorum  lenit  fricationes,  motuumque  moderatur  effectus  j 
aliis  praeterea  muneribus  fungi  peritonaeum  verosimile  videtur. 


DE  PERITONITIDE  ACUTA. 


Jamais  je  n’  ai  vu  cette  membrane  ( le  peritoine  ) exclusi- 
vement  malade  sur  un  organe  gastrique  isole  et  sain  aux 
environs ; son  affectiori  se  propage  plus  ou  moins  loin . 
Je  ne  sais  pourquoi  les  auteurs  iiont  presque  pas  parle 
de  son  inflammation  ; iis  ont  mis  sur  le  compte  des  vis- 
ceres  subjacens  ce  equi  vraiment  n’ app artient  le  plus  sou- 
vent  cqu3 ci  lui,  11  y a presqu3 autant  de  peritonites  eque  de 
pleuresies  , et  cependant , tandis  eque  celles-ciont  fixe  qiar- 
ticulierement  V attention , a peine  V a-t-on  arretee  sur  les 
autres . 

Bichat  , Aiiatomie  generale. 


Definitio  et  Historia. 

Incerti  numero  , diversaeque  admodum  naturae  sunt  morbi,  qui  iu 
peritonaeo  existere  possunt,  acuti  etenim  et  chronici  in  eo  deprehensi 
luerunt.  Inter  multifarios  morbos  hanc  membranam  nonnumquam 

i 

corripientes,  imprimis  recenseri  debet  ejus  inflammatio,  tum  quae 
per  se  periculosa , tum  yario  exitu  varia  mala  producere  solet. 

Peritonitidem  simplicem  dicimus  peritonaei  inflammationem  , quae 
hanc  solam  membranam,  vel  ex  parte,  vel  ex  toto,  afficit. 

Nullus  umquam  morbus  per  tot  annorum  , seculorum  inquam , 
curriculum  densiori  caligine  fuit  obductus.  De  hoc  nihil  nobis  reli- 
quere veteres  , etsi  videatur  eos  cognovisse  affectionem  inllammato- 
riam  peritonaei  processuum  , puta  Mesenterii  et  Omenti.  Peritonitis 
abhinc  viginti  annis  solum  prorsus  perspecta  planeque  cognita  est.  Ante 
Illud  tempus,  notiones  obscuras  auctores  habebant,  nec  seorsim  illam  , 
intactis  organis  vicinis,  considerabant.  Attamen  cl.  virorum  Bonet  ? 

Morgagni,  Lieutaud  opera  pervolventi  observata  nonnulla  oscurrunt , 

existentiam  peritonaei  inflammationis  perspicue  testantia.  Exolelis 
doctrinis  nimium  indulgens  Portal , egregius  caetera  auctor  , perito- 
nitidem  per  se  seu  separati m ab  alia  affectione  existentem  conceptis 
verbis  negare  haud  dubitat.  Nosologi  quidam,  inter  quos  Sauvagius, 
Vogelius,  Cullenus  merito  recensentur , de  peritonitide  aliqua  pro- 
tulere. Hic  imprimis  morbum  in  abdominis  phlegmasiarum  numero 
habuit , sub  titulo  peritonitidis  non  modo  parte  peritonaei'  abdomen 
obvestiente , sed  et  portionibus , omentum  et  mesenterium  constituen- 
tibus , comprehensis.  Verum  fatetur  rem  haud  ita  facilem  esse  symp- 
tomata enumerare,  quibus  inflammationes  istae  probe  dignosci  valeant, 
et , illis  cognitis,  non  aliis  remediis  utendum  esse  , nisi  quibus  inflam- 
matio qualiscumque  cedit  vel  profligatur.  Sequentem  tradit  peritonaei 
phlegmasiae  notionem  : « Adsunt  pyrexia , abdominis  dolor  , qui  statu 
corporis  erecto  augetur , neque  ullum  apparet  signum  cceteris  inflam- 
mationibus proprium  ».  fe  praemisso  peritonitidis  charactere  patet  multa 
id  temporis  desiderari , quin  imo  essentialia  symptomata  abdite  deli- 
> tescere.  Quoad  divisionem  istius  phlegmasiae  , illam  in  species  tres  dis- 
pescit. Prima  sive  peritonitis  stricte  dicta, inflammatio  peritonaei  audit, 
quod  abdomen  circumdat;  sub  secunda  venit  phlegmasia  partis  ejus- 
dem membranae,  quae  omentum  magnum  constituit;  tertiae  denique 
adscribitur  quum  portio  illa  , mesenterium  efformans  , inflamma- 
tur (i).  Nec  praeterire  licet  traductoris  Bosquillon  opinionem  , senten- 
tiam amplectentis  illorum  , qui  credunt  nullam  per  se  constare  posse 
peritonitidem  , visceraque  circumjacentia  phlogosi  semper  debere  col- 
laborari. 


(i)  Cullen.  Elera.  de  Med.  prat. , traduit  par  Bosquillon  , yol,  i , pag.  zjna — 4°4* 


( ) 

Itaque  inter  opiniones  adeo  discrepantes  fluctuari  peritonitidis  notio; 
nil  certi  , nil  veri  habere;  alii  existentiam  omnino  negare;  statuere 
alii  affici  non  posse  peritonaeum  sol  imi , illaesis  visceribus  vicinis  ; li- 
mites phlegmasiae  determinatos  esse  putare  nonnulli.  Interea  inflamma- 
tionem Peritonaei  persenserat  in  puerperis  Johnston,  anno  1779  , necnon 
ad  observatorum  attentionem  anno  r 7 85  a Waltero  , celebri  anatomico 
Borussico , dein  a celeberrimo  nosographo  Pinelio  revocata  est  (1),  qui, 
licet  in  editione  prima  Nosographice  philosophicae  errores  illi  tempori 
communes  commiserit  , caeteroquin  magnus  in  re  medica  exstitit  auc- 
tor ; quippe  qui  scientiam  accurata  morborum  descriptione  exornaverit, 
fines  illius  propagaverit,  membranarumque  diaphanarum  phlogosibus 
uno  ordine  collectis,  viam  straverit  Bichato.  Hunc  praeclarum,  aeternae 
memoriae  dignum  virum,  gloria  quoque  manebat  accuratam  de  peri- 
tonitide idaeam  tradendi.  Nam  ante  illustrem  illum  anatomicum  et 
physiologum , perperam  inflammatio  membranae  peritonaealis  cum  illa 
organorum  subjacentium  confundebatur  , atque  specialis  sermo  habe- 
batur de  ventriculi  , intestinorum  , vesicae  uterique  affectionibus  inflam- 
matoriis , ac  si  morbos  constituerent  continuo  singulares,  nulla  ra- 
tione habita  ad  inflammationem  peritonau  quod  et  in  hisce  mali  sedes 
plerumque  haberi  debet  : adeo  persuasum  erat  omnibus  phlegmasiam 
in  universa  organorum  praedictorum  compagine  residere!  Ineumdern, 
ut  jam  antea  insinuavimus  , errorem  delapsus  fuerat  professor  Pine- 
lius  , quem  dein  deposuit. 

Ab  illo  igitur  tempore  peritonitis  in  morborum  familiam  intro- 


(1)  Dict.  des  Se,  med. , art.  P eritonite ; itera  Broussais  , Phlegra,  cht  ou. , tora.  3. 

ducta  , ac  non  ita  pridem  observationibus  quam  plurimis  praeclaro- 
rum virorum  Gasc,  Bayle,  Laennec,  Boyer  dilucidata  5 demum  stu- 
diis, laboribusque  celebris  Broussais  prorsus  inclaruit. 

Jam  ante  quidem  probaverat  Cl.  Bichatus  phlogosim  membranae 
peritonaealis , organorum  subjacentium  nulla  ratione  habita,  existere 
posse,  quia  singulae  membranae  propria  , ut  sic  dicam,  vita  gaudent: 
ita  inflammatio  membranam  mucosam  tantummodo  affectam  tenet , 
caeteris  membranis  , quibus  subjacet,  functiones  suas  rite  peragenti- 
bus; et  eadem  ratione  membrana  serosa  phlogosis  sedes  erit,  diim 
caeterae  illaesae  perstabunt.  Quod  morborum  discrimen  in  singulis  mem- 
branis obvium  deducit  immortalis  Bichatus  a virium  vitalium  qua- 
dam modificatione , quemadmodum  apparet  e sequentibus  : « Puisque 
les  maladies  ne  sont  que  des  alterations  des  proprietes  vitales  , et  que 
chaque  tissu  est  different  des  autres  sous  le  rapport  de  ces  proprietes , 
il  est  evident  quHl  doit  en  differer  par  ses  maladies . Donc  , dans 
tout  organe  compose  de  differens  tissus , Vun  peut  etre  malade  , les 
autres  restant  intacts  (1)  ».  Uti  nam  dicta  illa  utique  omnis  veritatis 
medici  quamplurimi  mente  saepius  volvant  : in  systemate  capillari 
et  lymphatico  non  semper  residere  morbos  neque  semper  ejusdem 
esse  naturae,  ut  hodie  fit,  inde  sane  colligerent! 

Nec  non  ita  multo  post  eamdem  fer  me  sententiam  in  Germania 
protulit  illustris  nosogcaphus  et  physiologus  Curtius  Sprengeh  Nam 
de  peritonitide  loquens  ait  : « Neque  tamen  semper  cum  visceribus  aut 
intestinis  inflammationem  communicat , cum  membranarum  serosarum 


(1)  Bich. , Anat.  gen.  consid.  gen. , yol.  1 , pag.  85. 

ea  sit  proprietas , seorsim  magis  pati  adjectiones , quam  cum  visce- 
ribus communicare  (i)  ».  Et  alibi  occurrunt  : « Neque  facile  ad 
reliquas  intestinorum  tunicas  transit  adjectus  hujus  externi  velamenti , 
peritonaei  inflammationes  saepius  observamus  sine  ulla  injlam— 
matione  tunicarum  musculosarum  et  nervearum  (2)  » Quas  asserta  fu- 
nerum lustratio  etiam  et  etiam  confirmavit. 

Inde  sequitur,  peritonaeum  affici  posse  affectione  inflammatoria,  dum 
caeterae  partes  quas  circumdat  illaesae  manebunt , functionibusque  suis 
rite  fungentur.  Ast  haec  non  ita  intelligenda  esse  asserimus  ac  si  mem- 
branae subjacentes  visceraque  circumvicina  numquam  simul  phlogosi 
occuparentur.  In  morbi  enim  decursu  crebro  accidit  , ut  phlegmasia 
membranae  peritonaealis  ad  reliqua  texta  sese  extendat  et  vicissim. 

Hisce  considerationibus  diutius  inhaerere  a re  nostra  alienum  fore 
arbitramur.  Quamobrem  ad  peritonitidis  divisionem  pertransimus. 

Divisiones. 


Si  diversorum  auctorum  , quacumque  vixerint  aetate,  opera  de  mor- 
bis agentia  diligenter  perscrutemur,  merito  mirabimur , in  eo  om- 
nes intentos  fuisse,  ut  serie  divisionum  subdivisionumque  vix  inde- 
finita morbos  onerarent , ac  si  inde  illorum  historia  et  facilior  et 
lucidior  evaderet.  In  eam  dem  nosographi  ivere  sententiam  respectu 
peritonitidis.  Plurimis  autem  pathologicis  placuit  hanc  inflammatio- 
nem dispescere  in  acutam  et  chronicam . 


(1)  hist.  Patii,  spec. , pag.  34 1. 

(2)  Curt,  Spreng.  Pliys. , pag,  3f'2, 

Quam  divisionem  ut  omnium  optimam  amplecti  haud  dubitamus* 
Quaecumque  etenim  fuerint  formae  quas  morbus  de  quo  agimus  in- 
duere potest,  quotuplices  exstiterint  ejus  varietates,  hanc  divisionem 
necessario  sibi  vindicant. 

Acuta  ea  est  quae,  citissime  et  causis  evidentibus  oboriens,  sympto- 
matibus violentis  acutissimoque  rhythmo  progreditur. 

Chronica,  quae  acutae  non  raro  succedit,  lente  invadit  hominem, 
causas  minus  conspicuas  agnoscit,  signis  aequivocis  manifestatur  atque 
sensim  sine  sensu  aegro  mortem  infert. 

Praeter  hanc  divisionem  caeteras  omnes , ut  diximus , complecten- 
tem , alia  practicis  nonnullis  venerandis  magnopere  arridet , scilicet  in 
vulgarem  et  -puerperalem  : eo  consilio  ducti , quod  haec  si  non  natura 
sua  , partus  certo  ratione  puerperaeque  conditionis  attentionem  medici 
specialem  invocantis  differat.  An  peritonitis  puerperalis  febrisque  ab 
auctoribus  puerperalis  vocata  morbum  constituit  eumdem  ? 

Huic  questioni  scriptores  in  medecina  praestantissimi  affirmative  res- 
pondent , febrim  sic  dictam  puerperalem  titulo  peritonitis  puerperalis 
describentes  atque  eumdem  morbum  esse  statuentes.  Quam  partem 
secuti  sunt  inter  recentiores  Curtius  Sp  rengel  (i) , Frank  (2) , Upey  (3)  , 
Gardien  (4)  aliique. 

Nos  vero  morbi  istius  sui  generis  olim  habiti,  omni  apud  varios 


(1)  Inst.  Patii.  spec. , pag.  34*2. 

(2)  Epit.  de  cur.  hom.  morbis  , tom.  2. 

(3)  Elera.  Med.  Pract. , tom.  1 , pag.  321. 

(4)  Traite'  des  Accouch.  et  des  malad.  des  femmes. 


( *9  ) • 

auctores  depicti  effigie,  symptomatum  diversitatis,  indolis  variae,  for- 
marumque saepius  insolitarum  conscii  5 physiologiae  et  pathologiae  prin- 
cipia , quae  luce  clarius  in  praelectionibus  suis  clinicis  identidem  dilu- 
cidavit. praeclarus  professor  Van  Rotterdam  , edocti  : cunctis  et  imprimis 
regnantibus  morbis  obnoxias  esse  puerperas  etc . , statuimus  nomine 
febris  puerperalis  auctores  aegritudines  multifarias  intellexisse  et  de- 
scripsisse. Verum  si , iisdem  principiis  ducti , consideremus  statum  mu- 
lieris durante  graviditate  , si  rite  perpendamus  quid  in  partu  , quid 
post  eum  accidat , ratio  cuique  patebit  cur  , levi  etiam  causa  oborta  , 
morbus  inflammatorius  organa  in  cavitate  abdominali  puerperae  in- 
clusa , et  inter  ea  praecipue  peritonaeum  tot  mutationes  et  distensiones 
passum , tam  frequenter  invadat ; adeoque  cur  praecitati  auctores  pe- 
ritonitidem  puerperalem  febri  puerperali  natura  similem  praedicave- 
rint , quum  aliunde  constet  viscera  reliqua  et  affici  posse. 

j Epidemico  more  grassatam  fuisse  peritonitidern  apud  auctores  le- 
gitur. Epidemice  in  Germanica  regnasse  refert  celebris  Frank  (t).  Eam- 
dem  in  Belgio  et  Hollandia  ita  observatam  fuisse  apud  Broussais  le- 
gere est  (2).  Huic  praeterea  auctori  contingit  videre  speciem  singularem , 
cognitu  difficillimam  : H cernor rhagicam  vocat. 

Hunc  articulum  , fines  praescriptos  jamjam  excedentem  , termina- 
turo , opus  est  dicere  demum , divisiones  a Frank  allatas  (5)  111  mus- 
cularem , in  dorsalem  lumbalem  , epiploitidem , mesenterilidem  , ery- 
sipelaiosam  , phlegmonicam  seu  purulentam  , nulla  certa  ratione  pate- 

(1)  Epit.  de  cur.  hom,  morbis,  tom.  2 , pag.  x85. 

(2)  Hist.  des  Pldcg.  ckron, , tom.  3. 

(3)  Opus  citatum. 

fieri,  qua  a se  invicem  distinguantur,  practicum  licet  exercitatissi- 
mum fallere,  et  in  tantum  solum  valere,  in  quantum  symptomatum 
varietatum,  pro  loco  affecto,  nos  certiores  aliquatenus  faciunt. 

Morbi  Descriptio. 

Formarum  omnium , sub  quibus  invadit , progreditur  atque  termi- 
natur peritonitis  , memores  esse  res  foret  longior.  Idcirco  de  sim- 
plici acuta  solum  sermonem  habebimus  , puerperali  non  prorsus  ne- 
glecta. 

Peritonitidem , ut  reliquas  phlegmasias  , prsecedunt  symptomata  ad 
morbum  quidem  non  stricte  pertinentia  , sed  multis  communia.  Eam 
praenuntiant  horripilationes  vagae  , horrorve  universus  , animi  anxie- 
tatibus, tremoribus  atque  membrorum  torpore  stipati.  Quibus  biduum 
triduumve  perstantibus  vel  per  intervalla  sese  renovantibus , nunc 
ex  improviso  orientibus,  paulisperque  moraturis , mox  succedunt  aestus 
vehemens,  pyrexia  , causae,  robori  sensibilitatique  subjecti  adaequata, 
atque  alia  symptomata  quae  morbi  sedem  et  naturam  plane  manifestant. 

Dolores  percipiuntur  in  abdomine  summi  qui,  vagam  aliquando, 
lixam  saepissime  habentes  sedem , jam  per  totum  abdomen  extendun- 
tur , jam  in  una  parte  seorsum  saeviunt;  nunc  occupant  regionem  hy- 
pogastricam , quod  frequentissime  in  puerperis  occurrere  solet  , nunc 
tenent  hypochondria,  nunc  in  regione  umbilicali,  ut  vulgo  usui  venit , 
praesto  sunt.  Qui  per  plures  dies  incrudescentes  et  levissima  pressione 
vel  actu,  inspiratione,  tussi,  sternutatione,  vomitu  et  aliis  nixibus 

fc 

ad  alvum  deponendam  et  urinam  expellendam, immaniter  exacerbantes, 
adeo  quandoque  cruciant  aegrum  , ut  nec  toralium  pondus,  nec  ullius 


( 21  ) 

externi  remedii  applicationem  pati  valeat.  Punctorii  , lancinantes  , 
acerrimi  sunt , gemitus,  ejulatus,  clamores  acerbos  aegro  extorquentes. 
Ille  jacet  in  lecto  supinus  , immobilis  , angore  plenus  , alias  morae  impa- 
tiens , cruciatibus  victus  in  cubile  agitatur  invitus  et  mirum  in  modum 
rotatur  : frustra  exoptat  placido  somno  languidos  recreare  sensus  et  do- 
lorum paulisper  oblivisci.  Interea  intumescit  venter  , tensa  sunt  hypo- 
chondria , superveniunt  singultus,  nauseae,  vomitus,  qui,  si  irriti 
perstant,  aegrum  maxime  torquent  , dum  e spontaneis  magnum  so- 
lamen percipere  videtur.  Anxietas  pr  secor  dialis  summa  iit.,  respiratio 
frequens  et  laboriosa,  cephalalgia  continua.  Alvus  modo  cita  solet  esse, 
torminibus  ventris  et  ardore  intestino  vehementissimo  juncta  , modo 
per  totum  morbi  decursum  conquiescit,  nisi  sub  morbi  finem,  quod 
saepe  videre  est  , diarrhaea  appareat. 

Peritonaei  inflammationi  non  peculiarem  et  ab  aliis  ventris  phlegmasiis 
distinctam  indolem  offert  pulsus  : solet  esse  ut  in  hisce  plerumque  durus, 
parvus,  concentratus  , fere  s em  per  frequentissimus  ; rnorbo  ad  extre- 
mum vergente,  ita  exiguus  et  acceleratus  evadit,  ut  pulsationes  vix 
queant  computari.  Facies  solet  plerumque  alienari  , et , nescio  , quid 
peregrini  et  pavoris  exprimere:  pallida  est,  decolor  , saepe  sudore  fri- 
gido obducta  ; aliquoties  livet  , rubedine  aliquoties  perfunditur  : oculi 
immobiles,  truces,  minantes;  alias  squalidi  et  languidi.  Lingua  modo 
naturalis,  modo  rubra  , sive  muco  albido  vel  fusco  sordida.  Culis  ab 
exordio  arida  est,  nonnumquam  vero  sudoribus  diffluit.  Urinae  varius 
status  : nunc  rubra  est  , vel  turbida  , nunc  sedimentum  lapideum  de- 
ponit; non  raro  pallida,  limpida,  sine  sedimento  obvenit. 

Angitur  magis  magisque  aeger  atque  desipit  , capitis  membrorum— 

que  spasticis  motibus  quandoque  obnoxius  est  $ frigus  extremitatu rn  , 
sitim  inextinguibilem  identidem  experitur.  Quibus  omnibus  vel  so- 
por , vel  insomnia  continua  , vel  medius  quoque  status  somnum  * inter 
et  vigilias , quo  maxime  gravatur  aeger  , accedunt. 

Peritonitis  ? ut  plurimum,  a secundo  ad  quartum  post  partum  diem, 
raro  citius , frequenter  tardius , pueiqaeras  invadit.  In  hisce , praeter 
recensita  symptomata  , alia  scitu  necessaria  phaenomena  observantur. 
Ubera  primum  lacte  turgida  et  dolentia , flaccidissima  concidunt  , lo- 
chiorum  cessat  effluvium  , nonnumquam  tamen  lactis  secretio  lo- 
chiorumque  fluxio  solum  imminuuntur,  raro  juxta  morem  consue- 
tum perstant.  Semper  , ut  nos  observavimus  , morbi  vis  vel  idiopa- 
thice vel  sympathice  regionem  epigastricam  imprimis  affectam  tenet;  vel 
Peritonitis  cum  affectione  gastrica  complicatur ; inde  anxietas  praecor- 
dialis summa,  irriti  vomendi  conatus  continui,  ructus  amari  aut  fetidi, 
sapor  in  ore  similis,  halitus  oris  malus,  lingua  sordida  saepe  etiam 
rubra.  Frequens  mingendi  cupido  est , vel , quod  saepissime  accidit  , 
plane  supprimitur  lotii  excretio  ; vires  quoque  magis  praecipitantur, 
citiusque  advenit  status  adynamicus  dictus  , nisi  aegra  sub  primo  morbi 
insultu  quandoque  convellatur. 

Morbi  exitus « 

Peritonaei  phlegmasia  modo  in  decursu  rapidior,  modo  tardior  : a 
quinto  ad  duodecimum  diem  morbus  morari  solet.  Quo  termino  ab- 
soluto , facile  praevidet  medicus  quisnam  futurus  sit  illius  exitus. 

Terminatur  autem  , tamquam  reliquae  phlegmasiae,  in  sanitatem  , 

siiortem  aut  alium  morbum,  vel  denique  ex  acuto  in  statum  chro- 
nicum transit. 

Si  inflammatio  simplex  fuerit , subjectum  robustum  , si  requisita 
tempestive  adhibita  fuerint  remedia,  resolutionem  benignam,  exitum 
solum  faustum  , a quinto  ad  duodecimum  diem  sperare  licebit.  Hanc 
intra  illud  tempus , ut  plurimum  , exspectandam  , praenuntiant  symp- 
tomatum omnium  sensibilis  remissio  : dolores  abdominales  gradati m 
levantur , organorum  contiguorum  functiones  restituuntur  ; decrescit 
febris 5 fit  respiratio  liberior  5 pulsus  elevatur,  tardior  et  mollior  eva- 
dit; decubitus  in  utrumque  latus  locum  habet.  Accedunt  criticae  eva- 
cuationes per  urinas,  sudores,  etc.  In  puerperis,  renovatur  lactis  se- 
cretio et  lochiorum  fluxus. 

Absentibus  signis  resolutionem  indicantibus,  frequens  morbi  exitus 
suppuratio  est.  Postquam  symptomata  inflammatoria  per  aliquod  tem- 
pus perstiterunt  , neque  ulla  signa  resolutionis  futurae  praenuntia 
contigerunt , diminuuntur  quidem  dolores  abdominales , sed  primum 
pungentes  et  lancinantes  , jam  mutantur  in  gravativos  et  obtusos  ; 
horripilationes  vagae  , irregulares  adveniunt ; sensum  ponderis  et  op- 
pressionis persentit  aeger  in  parte  affecta.  Plenarie  formata  suppura- 
tione, liquidi  fluctuationem  sensibilem  explorare  manu  medicus  quan- 
doque potest ; sequitur  manifesta  febris  cum  rubore  genarum  circum- 
scripto, calore  in  volis  manuum  et  plantis  pedum,  sudore  nocturno; 
mox  diarrhaea  , emaciatio,  mors.  Successiones  tamen  istae  non  adeo 
constanter  observatae  fuere , ut,  praesente  suppuratione,  ne  unus  qui- 
dem aeger  e mortis  articulo  emerserit.  Formato  etenim  exterius  abs- 

cessu,  pus  viam  sibi  fecisse  fontemque  suppurationis  exaruisse  prac- 
tici  nonnulli  annotarunt  (i). 

Prae  caeteris  fatalis  terminatio  et  in  peritonaeo  magis  quam  in  re- 
liquis membranis  serosis  obvia  , gangraena  , eo  magis  metuenda  erit 
quo  subjectum  majori  robore  vel  debilitate  insigniori  instructus  fue- 
rit, quo  symptomata  graviora  et  remediis  rebelliora  perstiterint.  Quam 
existentem  novimus  e subita  doloris  remissione  vel  abolitione,  frigore 
calori  intenso  succedente,  pulsu  parvo,  debili,  intermittente,  cada- 
veroso aegrotantis  adspectu , summa  virium  prostratione. 

Inter  morbos  qui  peritonitidem  acutam  insequuntur , recenseri  de- 
bent ascitis  acuta',  hydrops  purulentus  de  quo  supra  diximus,  in- 
flammationes viscerum  secundariae  , variae  metastaseos  ad  partes  ex- 
ternas species. 

Quamvis  chronica  peritonaei  phlegmasia  frequenter  primaria  sit 
habenda  , haud  raro  tamen  accidit , ut  acutam  chronica  excipiat.  Haec 
morbi  permutatio  aegris  funesta  pleruirique,  ne  dicam  semper  , solet 

esse,  quum  ex  millenis  vix.  unum  sospitem  evasisse  refert  celebris 
Broussais  (2). 

Funerum  Lustratio. 

Factis  post  obitum  anatomicis  disquisitionibus,  comprobatum  est 
membranam  abdominis  serosam  vel  partim  vel  totaliter,  organis  sub- 

(1)  Frank.  Epit.  de  cur.  hom.  morb.  ; tom.  2,  pag.  ig3.  — Puzos ; Mem.  sur 
les  depots  laiteux.j  — Dict.  des  Sc . med. ; art»  Peritonite . 

(2)  Hist.  des  Phlegm.  chron. ; tom.  3. 

jacentibus  sanis  , plilogosi  posse  occupari.  Labes  vero  quae  in  cadave- 
ribus peritonitide  defunctorum  patefiunt  , variae  pro  varia  morbi  ter- 
minatione deprehenduntur.  Quum  peritonitis  subito  in  mortem  abiit, 
inventum  est  peritonaeum  rubrum,  condensatum,  maculis  nigris  ad 
membranam  mucosam  penetrantibus,  obsitum.  Ut  plurimum , aperto 
abdomine,  exsudatio  serosa  vel  purulenta,  quantitate  et  qualitate,  co- 
lore atque  consistentia  diversa  , foras  profluit,  in  qua  flocci  albi  quan- 
doque innatant.  Nonnumquam  occurrunt  concretiones  solidae  pseudo- 
membranarum  ad  instar,  organisatione  carentes,  quarum  ope  super- 
ficies serosae  sibi  invicem  conglutinantur.  Alia  praeterea  apud  diversos 
auctores  reperiuntur  phaenomena  , inflammationis  membranae  perito- 
nsealis  sequelae. 

Causce  Remotce. 

Si  structuram  peritonaei  propriam  investigemus , si  ad  vasa  absor- 
bentia et  exhalantia  , quibus  perreptatur,  attendamus  , si  denique 
functiones  quas  explet  proprietatesque  ejus  vitales  consideremus,  fa- 
cile intelligemus  in  inflammationem  omnino  proclive  esse  peritonaeum  , 
causasque  eam  producentes  multiplices  existere. 

Causae  vero  remotae  in  praedisponentes  et  determinantes  dispesci 
possunt. 

Ad  priores  rejicienda  veniunt  non  huic  morbo  solum  propriae,  sed 
quas  inflammationibus  cunctis  communes  esse  docuit  experientia  , 
adebque  praedisponentibus  annumerantur  : sensibilitas  totius  organismi 
exaltata,  summa  systematis  vasculosi  mobilitas,  plethora  , aetas  adulta, 
temperamentum  sanguineum  , constitutio  robusta , licet  debiles  ab  eu 

immunes  non  sint  , habitatio  in  locis  humidis  , depressis,  etc. 

Causae  peritonitidem  determinantes  omnia  ea  sunt  , quae  modo 
directo  vel  indirecto  membranam  abdominis  serosam  irritare  queunt, 
vel  sanguinis  influxum  magis,  quam  par  est  , in  et  per  vasa  capil- 
laria ejusdem  partis  adaugent.  Has  in  plures  classes  auctores  divi- 
serunt, quae  tamen  omnes  ad  sequentes  , ut  frequentiores  , redeunt. 
Sunt  autem  : viscerum  abdominalium  compressio , ictus  in  parietes 
abdominales  inflicti , lapsus , nixus , motus  violentiores  musculorum 
abdominis , corpora  exteriora  hanc  regionem  percutientia , instru- 
mentorum pungentium  aut  secantium  intromissio , pressiones  lentae 
aut  subitae  quas  fricationes  superficierum  serosarum  insequuntur , om- 
nis generis  effusiones  : veluti  sanguinis , bilis  , puris  , excrementorum , 
urinae  , quae  dum  locum  habent , peritonitidem  semper  determinant  5 
operatio  paracen thesis , herniae,  imprimis  strangulatae. 

Numero  causarum  efficientium  merito  adscissi  debent  quaedam  caete- 
rarum  quoque  inflammationum  fontes , quales  sunt  : subitae  aeris  at- 
mosphaerici  mutationes , frigoris  actio , potus  gelidi , aestuante  corpore 
sumpti  $ animi  pathemata  prae  primis  percellentia:  veluti  ira,  gaudium, 
terror  ; sanguinis  vel  evacuationis  habitualis  suppressio  5 variorum 
exanthematum  retrocessio ; intemperentia  cibi  potusque  ; repetiti  ad 
vomendum  conatus  5 spirituosorum , drasticorum  et  emeticorum  abusus. 

Quamquam  inter  eas  plurimae  existunt,  quae  huic  morbo  apud  puer- 
peras ansam  dare  possunt,  nihilominus  imprimis  notari  merentur  : 
partus  difficilis,  laboriosus,  ignara  manu  instrumentisve  absolutus, 
vel  breviori  temporis  spatio  obtentus  5 violentae  placentae  avulsio  vel 
ejusdem  praecox  extractio  $ lochiorum  interruptio  (quod  tamen  morbi 

effectus  frequentius  haberi  debet)  5 abusus  alcoholicorum  sive  quorum- 
que remediorum  stimulantium  , quae  ad  vires  puerperarum  refocii- 
landas  perperam  ab  obstetricibus  laudantur  et  propinantur  ; si  citius , 
quam  decet,  ex  lecto  cubiculoque  in  publicum  prodeunt;  si  a victu 
praescripto  recedunt ; denique  frigoris  impressio , nimia  securitas  , et 
a partu  vix  separandae  animi  commotiones. 

Diagnosis. 

Quum  symptomata  peritonaei  inflammationis,  tum  localia,  tum  ge- 
neralia , non  ita  semper  , ut  ea  descripsimus  , locum  habeant  ; quum 
varietates  quamplurimae  ab  aetate  , sexu  , temperamento  causarumque 
diversitate  petendae  , non  raro  oboriantur  ; atque  morbus  in  progressu 
suo  cum  aliis  affectionibus,  quod  sat  frequens  accidit , complicetur  , 
aliisque  morbis  propria  aliquatenus  signa  offerat;  sequitur  plures  aegri- 
tudines esse  ,quae  cum  peritonitide  confundi  possent.  Quarum  omnium 
distinctionibus  non  diu  insistemus , ne  propositos  thesi  nostrae  li- 
mites excedamus.  Sufficiat  ergo  praecipuas  designare  affectiones , quibus 
discriminant  notis  breviter  adjunctis. 

Morbi  a peritonitide  acuta  secernendi  et  qui  annotentur  digni, 
sunt  : i.°  Musculorum  abdominalium  rheumatismus  acutus.  2°.  Coli- 
carum species  diversae.  3.°  Affectiones  verminosae.  4.®  Dyssenteria  vis- 
ceruinque  in  cavitate  abdominali  abditorum  phlegma  si  re  particulares. 
In  puerperis  praeterea  cavebitur  ne  cum  febre  e lactis  secretione  orienda , 
vel  cum  doloribus  partum  insequentibus  aliisve  aegritudinibus,  quibus 
tam  saepe  puerperae  sunt  expositae  , confundatur  (1). 


( 1 ) Curt,  Spreng.  instit.  Patii,  spec. , pag.  343. 

A rheumatismo  musculorum  abdominis  distinguitur  : i.°  Ratione  do- 
lorum qui  magis  fixi  et  constantes  observantur  in  peritonitide  , dum  in 
rheumatismo  plerumque  de  parte  in  partem  divagantur.  2.°  Ratione 
febris  naturae , continuae  in  priore , in  posteriore  naturae  remittentis. 
3.°  Ratione  pulsus , urinae  cutisque  status. 

A colicis  doloribus  : hi  sine  febre  saeviunt , frequenter  remittunt  , 
brevi  silent , pressione  non  aggravantur , venter  contractus  est , re- 
mediis saepe  oppositis  curantur. 

A verminosis  affectionibus : in  quibus  dolores  multo  minus  graves , 
citius  sedandi,  aetas,  temperamentum  diversum  observantur.  Praeterea 
signa  alia  pathognomica,  morbi  utriusque  natura  et  decursus  rem  extra 
omnis  dubitationis  aleam  ponunt. 

A dyssenteria  : eo  quod  hic  dolores  non  acuti , lancinantes  , sed  gra- 
vativi , profundiores  praesto  sint , frequenti  alvi  levandae  cupidine  , 
ejectionibus  sanguinolentis  , carnis  loturae  similibus,  stipati:  Meteo- 
rismus  est  nullus  , epidemice  fere  semper  grassatur  , declinante  aes- 
tate, aut  ineunte  autumno,  apparere  solet. 

A viscerum  abdominalium  inflammationibus  haud  ita  facile  secer- 
netur. Attamen  , si  medicus  ab  initio  adfuerit , si  sedem  morbi  , na- 
turam successionemque  symptomatum  sedulo  respexerit , si  denique 
ad  signa  cuique  phlegmasiae  pathognomica  animum  attenderit,  dia- 
gnosis lucide  in  conspectum  prodibit. 

Iisdem  principiis  imbutus , peritonitidem  a febre  quam  lacteam 
vocant , nec  non  a doloribus  partem  excipientibus  facile  distinguit. 

Prognosis. 

£ recensitis  supra  peritonitidis  symptomatibus  , functionibus  quae 
laeduntur,  et  membranae  peritonaealis  cum  organis  vitae  maxime  ne- 
cessariis connexione  tradita  , colligere  est  quantum  sit  ominosa  et 
infausta  inflammationis  illius  prognosis.  Differt  tamen  periculum  pro 
vario  aegri  statu,  constitutione,  temperamento,  aetate,  vitae  genere  etc. , 
pro  causa  quae  eam  produxit , prout  morbus  simplex  est  vel  compli- 
catus, ratione  symptomatum  intensitatis  , denique  ratione  exitus  di- 
versi. Quo  sensibilior  est  aegrotans  , quo  valetudine  et  natura  imbe- 
cillior , quo  violentior  morbi  impetus  , symptomata  quo  graviora,  com- 
plicationes quo  majores  numero  exstiterint,  eo  magis  periclitabitur; 
verum  valida  aegri  constitutio,  symptomatum  levitas  a causis  levibus 
ortum  ducentium  , ventris  dolores  tolerabiles,  gradatim  imminuentes  ; 
abdominis  tensio  minor  , pulsus  tardior  brevi  et  mollior  factus,  cutis 
sudore  aequabili  madida  etc.  salutis  , unico  exitu  , benigna  oppe- 
riendae resolutione,  indicia  sunt.  Nam  suppuratio  , quae  et  suis  dignos- 
citur signis,  summum  discrimen  portendit ; oborta  gangraena  , ad  ex- 
trema ventum  est.  Ex  acuto  ad  statum  chronicum  morbus  transgressus 
spem  aegro  relinquit  vix  ullam , quippe  qui , testante  Broussais , ma- 
rasmo consumatur  , vel  hydropicus  pereat. 

Peritonitidem  autem  puerperalem  majori  periculo  scatere,  omniumque 
morborum  , quibus  puerperae  afficiuntur  , infestissimum  esse  habendum 
uno  ore  practici  omnes  conclamant , id  quod  experientia  quotidiana  con- 
firmat : caeterinn  majus  minusve  discrimen  interest,  tum  ratione  pro- 
dictarum circumstantiarum,  tum  aliarum  nonnullarum,  quae  in  puer- 
peris contingere  solent.  5. 


(3o  ) 
Cura. 


Sinistri  neque  tamen  ab  aliis  phlegmasiis  , qnod  sanandi  methodum 
attinet,  diversi  morbi  curam  conscripturo  opus  est  fateri  primum  , ce- 
lebrem Broussais  de  peritonitide  curanda  optima  dedisse  praecepta , in 
omnibus  inflammationibus  (dummodo  reapse  hae  constent)  maximam 
partem  adoptanda»  Verum  illorum  pleraque  ipsi  auctori  propria  non 
sunt , utpote  quae  a practicis  , tam  antiquioribus , quam  recentioribus  , 
in  aliis  phlegmasiis  profligandis  adhibita  fuerint. 

Perspecta  morbi  natura  prorsus  inflammatoria  , cursuque  rapidiori  , 
quo  intra  paucos  dies  aeger  ad  perniciem  praecipitatur , considerato  , 
prima  indicatio  medici  erit  ad  aegrotum  accedentis  omnia  , quae  partem 
dolentem  irritant  aut  fatigant , amovere.  Quapropter  aegrum  vesti- 
mentis exutum  , omnibus  ligamentis , corpore  quocumque  extraneo 
compressionis  in  abdomen  exercendae  capaci , expeditum  jubebit  quos- 
libet nisus  et  motus  diligentissime  vitare  , atque  sic  in  lecto  jacere, 
ut  neque  a stragulis,  neque  a corporibus  circumdantibus  moleste  af- 
ficiatur : immobilitatem  servare  integram  , ingrata  animi  pathemata 
arcere  , etc.  Cubiculi  temperatura  determinanda.  Si  coeli  temperies  fer- 
vidior, calidior  cutis  status,  circulatio  activa  $ aer  in  quo  degit  aeger 
potius  frigidiusculus  erit.  Si  contra  atmosphaera  algidior,  reactio  de^ 
bilior  , aegri  constitutio  sensibilis,  irritabilis ; si  natuixi  vel  praesenti 
valetudine  metastasibus,  inflammationibus  localibus  obnoxius  sit , con- 
clavis temperies  calidior  reddatur  (i). 

(1)  Broussais,  hist.  des  Phleg.  chron. , vol.  3.  — Item  Dict.  des  sc.  me'd. , art. 

jPeritonite . 

Quibus  peractis  , proximum  est  irritationem  in  parte  male  adfeeta. 
infringere  aut  prorsus  sufflaminare.  Huic  scopo  instituentur  sanguinis 
depletiones  generales  et  locales.  Ad  priores  confugiendum,  quum  vehe- 
mentissime saevit  peritonitis,  aeger  junior,  plethoricus  est  et  robusta 
gaudet  constitutione;  quum  pulsus  pleni,  fortes,  duri  observantur. 
Venaesectione  facta  , hirudines  applicandae.  Hae  quam  proxime  loco 
dolenti  apponentur;  nara  vulvae  anove  pro  re  nata  illarum  applicationem 
minori  effectu  agere  arbitramur. 

Praedicta  dum  signa  desunt,  sanguinis  tamen  detractiones  locales  In- 
dicantur. Mox  regionem  abdominalem  sanguisugarum  non  exiguus 
numerus  obsideant,  atque,  ut  omnis  effectus  obtineatur,  vulnuscula 
morsuris  producta  aqua  tepida  foveantur.  Raro  semel  applicatae  suf- 
ficiunt , quin  imo  in  morbi  decursu  , repetitis  vicibus  , pro  aegri  cons- 
titutione, mali  intensitate  , morbi  periodo  definiendis,  admovendae 
sunt. 

A primis  peritonitidis  exordiis  , blandi  fotus  et  cataplasmata  emol- 
lientia, abdomini  imposita  ac  per  totum  ferme  morbi  decursum  con- 
tinuata, quam,  maxime  prosunt.  Quum  autem  cataplasmata  pondere 
suo,  doloribus  exstantibus  acerbis,  molestiam  aegrotanti  adferant  cru- 
ciatusque nonnumquam  immaniter  adaugeant  , fomentationes  ante- 
poni solent.  An  frigidus  , an  calidus  debeat  esse  illarum  usus  fusius 
disserit  Broussais  (i)  et  regulas  certas  tradit  , quas  supra  memoravi- 
mus. Nos  etsi  fomentationum  frigide  adhibitarum  applicationem  non 
viderimus  , bonosque  effectus  ex  iis  oriundos  neutiquam  negemus,  casus 


(2)  Opus  citatum. 

huic  melli  odo  faventes  censemus  rariores  atque  optimum  in  hac  re  du- 
cem fore  aegrotantis  sensationem. 

Nec  minoris  utilitatis  ac  effectus  sunt  balnea  atque  clismata.  Priora  , 
in  acuto  statu  impedimentis  numerosis  obnoxia  , raro  generalia  esse 
possunt , quare  localia  , veluti  pediluvia,  frequentius  usurpantur.  Pos- 
teriora , nimiis  intestinorum  ardoribus  restringendis  , doloribus  com- 
pescendis, alvique  constipatione  vincenda  , tanta  potentia  gaudent , ut 
nullis  aliis  par  remedium  exstent , neque  saepius  in  morbi  curriculo 
possint  adhiberi. 

His  remediis  externis  addantur  regimen  et  remedia  quoque  anti- 
phlogistica.  Praescribantur  ergo  potus  blandi,  mucilaginosi  , aciduli, 
frigide  vel  calide  pro  aegri  appetitu  et  pro  aliis  circumstantiis  sumendi  : 
veluti,  decoctum  hordei  vel  oryzae  cum  nitrate  potassae  et  multo  oxi- 
melle;  vel  decoctum  herbarum  emollientium,  veluti  rad.  althaeae,  herbae 
malvae  et  alia  diluentia,  tum  cum  acidis  vegetabilibus,  tum  cum 
aliis  mucilaginosis  substantiis  , aliquando  cum  leniter  laxantibus  mixta. 
Horum  parva  quantitate  sed  saepius  bibat  aeger,  diaetam  servet  se- 
veram , ab  alimentis  solidis  omnino  abstineat , potus  spirituosos  vel 
quoquo  modo  stimulantes  proscribat,  nec  carnea  juscula , nisi  tenuiora, 
sumat. 

Quorum  omnium  concursu  refracta  morbi  intensitate , conveniunt 
ejusmodi  remedia , quae  actionem  systematis  capillaris  aliarum  par- 
tium sollicitant  , adeoque  humores  quam  maxime  a peritonaeo  revel- 
lunt. Huc  pertinent  dirivantia  et  revulsiva. 

Ut  exhalationis  functio  excitetur,  cutis  colluatur  atque  leviter  sti- 
muletur balneis  frictionibusque,  patienti  ac  continua  manu  aut  quovis 

alio  corpore  peractis.  Eodem  consilio  interne  commendantur  mixturae 
quae  dulciter  diaphoresim  provocant.  Non  minus  utiles  sunt  potiones, 
blande  laxativae,  ex  oleo  ricini  , amygdalarumque  dulcium,  manna  etc. ; 
et  diuretica  levia,  imprimis  si  pertinax  perstat  alvi  obstructio  et  hy- 
dropis metus  est.  Vergente  morbo,  demptoque  acutiei  statu  , quum  lo- 
calis tantum  remanet  sensibiiitas , opium  et  antispasmodica  medica- 
menta alia  usui  venient.  Summis  tamen  cautelis  iis  utetur  medicus, 
ne  sopitos  suscitet  ignes . Sed  opium  egregium  in  prudentis  manibus 
auxilium  erit  , si  diarrhaea  immodica  , incoercibilis  aegrotantis  vires 
exhaurit , vel  molesta  insomnia  aegrum  perpetuo  angent. 

Inter  remedia  revulsiva  praecipue  eminent  rubefacientia  et  vesi- 
cantia.  Haec  vero  , quoniam  in  prima  morbi  periodo  irritationem  et 
reactionem  generalem  augent , non  prius,  et  ventri , et  extremitatibus 
applicabuntur,  quam  impetus  inflammatorius  debita  medicatione  refrae- 
natus  fuerit.  Eo  tempore  apposita  tanto  saepe  successu  agunt  ut , qui 
supererant  in  abdomine  dolores  prorsus  exstinguantur , id  quod  in  no- 
socomio academico  in  puerperis  iterum  atque  iterum  vidimus.  An  un- 
guentum stibiatum  vesicatoriis  aliquando  anteponi  valet?  affirmative 
» respondendum  credimus. 

Quod  peritonitidem  puerperalem  attinet , curam  non  diversam  esse 
censemus  , si  morbus  simplex  est , ut  eum  supra  supposuimus  , et  aegra 
sufficiente  robore  pollet.  Verum  enimvero , cum  huic  peritonitidi  maxima 
saepe  accedat  complicatio  , atque  vix  umquam  per  totum  aegritudinis 
curriculum  regimen  antiphlogisticum  adhiberi  possit  , hinc  hujus- 
modi curatio  instituatur  oportet,  quae  peculiari  et  cuj usque  puerperae 
singulari  conditioni  conveniens  est. 

Hic  locus  esset  memorandi  restauratam  a doctore  Yanderzande  (i) , 
Antverpiae  medico  et  professore  , peritonitidis  tractandae  methodum , 
paucis  abhinc  annis  promulgatam;  sed  tum  hujus  curandi  modi  obser- 
vationes propriae  desunt,  tum  paginarum  numerus  vetat.  Id  solum  di- 
cendum arbitramur  absurditatibus  innumeris  refertum  esse  libellum 
auctoris  sanaeque  physiologiae  repugnare  ejus  doctrinam,  verbo  , in  eo 
praecipue  peccare  quod  depletionum  sanguinis  , nec  localium  , nec  gene- 
ralium , ullam  rationem  habeat  (2). 


(1)  Considerations  pratiques  sur  la  maladie  des  femmes  en  couclies,  connue  sons 
le  nom  de  Peritonite  et  de  fieyre  Puerperale  , par  J.-B  Yanderzande  ? doeteur 
en  medecine  , medecin-professeur  du  grand  liopital  ciyil  d’Anyers. 

(2)  Broussais , Annales  de  la  medecine  phys. , 2.*  annee , 4*e  numero. 

THESES. 


i. 

Assertum  Broussais , dicentis  vesicantia  in  peritonitide  maxime 
chronica  solum  convenire  posse , falsum  censemus» 

II. 

Substantiae  nuper  detectae  , e me  tina  ac  morphina , si  non  prorsus 
inutiles,  saltem  superfluae  sunt  habendae» 

1 1 L 

In  febribus  perniciosis  domandis  sulfatem  kininae  pulveri  Cort. 
Peruv.  imparem  non  existere  , quin  imd  saepe  anteponi  debere  re- 
centiora  palam  fecere  pericula, 

IV. 

Tartarum  emeticum  , secundum  systema  Italorum  modernum  , 
magna  dosi  in  inflammationibus  acutis  pectoris  propinatum , re- 
medium censemus  maxime  anceps  ac  periculosissimum.  Verumta- 
men  accidit , rard  quidem , ut  medicus  illam  substantiam  aegris 
administrare  non  modd  possit,  sed  et  officio  religioneque  tenetur. 

V, 

Appetitibus  quibusdam  sponte  evenientibus  quandoque  indui- 
gendum. 

vi. 

In  nigritis  coloris  cutis  differentia  non  a solis  ardore  vel  cli- 
mate dependet. 

VII.  - : 

Febris  hectica  amputationem  non  semper  contraindicat,  quin  po- 
tius» ablato  membro,  illa  saepe  cessat. 

VIIL 

In  exostosibus  incisio  periostii  nimiam  ejusdem  tensionem 
laxat , ade6que  sedandis  doloribus  perutilis  est. 


Imprimatur , 

J -L.  KESTELOOT  , * 
Med.  Prof.  ordinarius , h . t. 
Medicce  facultatis  Decanus 0 

